CELEX: 62016CA0255
Language: lt
Date: 2017-12-20 00:00:00
Title: Byla C-255/16: 2017 m. gruodžio 20 d. Teisingumo Teismo (pirmoji kolegija) sprendimas (Københavns Byret (Danija) prašymas priimti prejudicinį sprendimą) baudžiamojoje byloje prieš Bent Falbert, Poul Madsen, JP/Politikens Hus A/S (Prašymas priimti prejudicinį sprendimą — Informacijos apie techninius standartus ir reglamentus teikimo tvarka — Nacionalinės teisės aktai, kuriais patikslinamas arba nustatomas draudimas neturint leidimo siūlyti žaidimų, loterijų ir lažybų paslaugas ir draudžiama reklamuoti neturint leidimo siūlomas žaidimų, loterijų ir lažybų paslaugas)

26.2.2018   
            
            
               LT
            
            
               Europos Sąjungos oficialusis leidinys
            
            
               C 72/11
            
         2017 m. gruodžio 20 d. Teisingumo Teismo (pirmoji kolegija) sprendimas (Københavns Byret (Danija) prašymas priimti prejudicinį sprendimą) baudžiamojoje byloje prieš Bent Falbert, Poul Madsen, JP/Politikens Hus A/S
   
   (Byla C-255/16) (1)
   
   ((Prašymas priimti prejudicinį sprendimą - Informacijos apie techninius standartus ir reglamentus teikimo tvarka - Nacionalinės teisės aktai, kuriais patikslinamas arba nustatomas draudimas neturint leidimo siūlyti žaidimų, loterijų ir lažybų paslaugas ir draudžiama reklamuoti neturint leidimo siūlomas žaidimų, loterijų ir lažybų paslaugas))
   (2018/C 072/13)
   Proceso kalba: danų
   
      Prašymą priimti prejudicinį sprendimą pateikęs teismas
   
   
      Københavns Byret
   
   
      Šalys pagrindinėje baudžiamojoje byloje
   
   Bent Falbert, Poul Madsen, JP/Politikens Hus A/S
   
   
      Rezoliucinė dalis
   
   1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką, iš dalies pakeistos 1998 m. liepos 20 d. Europos Parlamento ir Tarybos direktyva 98/48/EB, 1 straipsnis turi būti aiškinamas taip, kad nacionalinė nuostata, kaip antai nagrinėjama pagrindinėje byloje, kurioje numatytos baudžiamosios sankcijos už nacionalinėje teritorijoje neturint leidimo organizuojamus žaidimus, loterijas ar lažybas, nėra techninis reglamentas, kaip tai suprantama pagal šią nuostatą, apie kurį reikia pranešti pagal šios direktyvos 8 straipsnio 1 dalį. Kita vertus, nacionalinė nuostata, kaip antai nagrinėjama pagrindinėje byloje, kurioje numatytos baudžiamosios sankcijos už nacionalinėje teritorijoje neturint leidimo organizuojamų žaidimų, loterijų ar lažybų reklamą, yra techninis reglamentas, kaip tai suprantama pagal šią nuostatą, apie kurį reikia pranešti pagal minėtos direktyvos 8 straipsnio 1 dalį, nes iš šios nacionalinės nuostatos parengiamųjų darbų aiškiai matyti, kad ja siekiama aiškiai ir tikslingai išplėsti galiojančio reklamos draudimo taikymo sritį tiek, kad jis apimtų internete siūlomas žaidimų paslaugas; tai turi patikrinti nacionalinis teismas.
   
      (1)  OL C 251, 2016 7 11.